Document ID: /roh_data/filtered/fineweb-2-filterrobots_roh.jsonl.gz/67993

Ruinas pittorescas sün muottas giagliardas, tuors aint ils cumüns ed imposants chastels dan la taimpra a l’Engiadina. L’exposiziun speciala 2016/17 muossa davent dal temp dal cumanzamaint fin al temp da culminaziun e la decadenza dals chastels in Engiadina. Üna gronda charta dà üna survista. Texts e purtrets preschaintan ils 25 edifizis ils plü importants.
Specialmaing es dedichada l’exposiziun al chastè da Tarasp, chi’d es gnü restorà excellentamaing, sco eir a la imposanta ruina dal chastè da Tschanüff a Ramosch. Pro las audiostaziuns as poja tadlar sgrischaivlas, mo bellas legendas e ditas da chastels. Anecdotas divertaivlas e chats originals our dal minchadi medieval rendan l’exposiziun amo plü viva.